|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī**  |  **Nr. GND/2025/** |
|  |  **(protokols Nr. )** |

**Par** **būvprojekta izstrādi ražošanas ēkai ar biroja telpām būvniecībai Vītolu ielā 13, Gulbenē**

Gulbenes novada pašvaldība, pamatojoties uz Gulbenes novada attīstības programmas 2025.-2030.gadam Investīciju plānā 2025.-2027.gadam noteikto ilgtermiņa prioritāti “IP2 Ilgtspējīga ekonomika un uzņēmējdarbību atbalstoša vide”, vidējā termiņa prioritāti “VTPE4. Attīstīta uzņēmējdarbības vide” un rīcības virzienu “RVE4.1. Ilgtspējīga uzņēmējdarbības vide”, vēlas veikt jaunas ražošanas ēkas būvniecību Vītolu ielā 13, Gulbenē, Gulbenes novadā.

Šobrīd Gulbenē Brīvības ielai piegulošā teritorija, veidojas par spēcīgu pilsētas industriālo centru, kur savas investīcijas un ražošanu veic vairāki Gulbenes pilsētai un novadam svarīgi ražošanas uzņēmumi. Šeit atrodas sabiedrība ar ierobežotu atbildību “RCI GULBENE”, SIA “Rubate metal” metāla cehs, būvmateriālu tirdzniecības uzņēmumi, autoservisi, kā arī citi būtiski pakalpojumu sniedzēji un ražošanas uzņēmumi. Lai paplašinātu industriālo/ražošanas telpu piedāvājumu, Gulbenes novada pašvaldība vēlas Vītolu ielā 13, Gulbenē, uzbūvēt 930 m2 – 990 m2 lielu ražošanas ēku ar visām nepieciešamajām komunikācijām un biroja telpām.

2025.gada beigās vai 2026.gada sākumā gaidāms, ka tiks izsludināts projektu pieteikumu konkurss Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”. Lai pašvaldība varētu šajā konkursā sekmīgi iesniegt projekta pieteikumu, ir nepieciešams izstrādāts būvprojekts.Provizoriskās kopējās projekta izmaksas ir 1080000,00 EUR (tajā skaitā pievienotās vērtības nodoklis), tās ir sekojošas: būvprojekta izstrāde un autoruzraudzība – 40000,00 EUR; būvuzraudzība 20000,00 EUR; būvniecība 1000000,00 EUR.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar \_\_\_ balsīm “Par” (\_\_\_\_\_), “Pret” – \_\_\_\_ (\_\_\_\_), “Atturas” – \_\_\_ (\_\_\_\_), “Nepiedalās” – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT būvprojekta izstrādi ražošanas ēkas ar biroja telpām būvniecībai Vītolu ielā 13, Gulbenē, Gulbenes novadā.

2. NODROŠINĀT būvprojekta izstrādei nepieciešamo finansējumu 35000 EUR (trīsdesmit pieci tūkstoši *euro* nulle centi).

1. UZDOT Gulbenes novada Centrālās pārvaldes Finanšu nodaļai segt būvniecības ieceres dokumentācijas izstrādāšanai nepieciešamo priekšfinansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
2. Par būvniecības ieceres dokumentācijas izstrādes organizēšanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis

Sagatavoja: L.Šķenders